IMISLab/GreekWikipedia huggingface dataset:
Γενικές εκλογές του Τουβαλού (2015)

Γενικές εκλογές διεξήχθησαν στο Τουβαλού στις 31 Μαρτίου 2015. Εξαιτίας του κυκλώνα Παμ, η χώρα κηρύχθηκε σε κατάσταση εκτάκτου ανάγκης και οι εκλογές αναβλήθηκαν δύο φορές. Η αρχική ημερομηνία διεξαγωγής των εκλογών ήταν η 19η Μαρτίου, όμως αναβλήθηκαν για τις 26 Μαρτίου μετά τις καταστροφές που προξενήθηκαν στα νησιά.

 Τα 15 μέλη του κοινοβουλίου εξελέγησαν σε 8 εκλογικές περιφέρειες με τη χρήση του πλειοψηφικού συστήματος (νικητής είναι όποιος συγκεντρώσει τον μεγαλύτερο αριθμό ψήφων από τους άλλους υποψηφίους). Οκτώ νησιά είναι διεδρικές περιφέρειες, ενώ η Νουκουλαελάε αποτελεί μονοεδρική περιφέρεια. Στην εκλογική περιφέρεια Νουκουφετάου ο υπηρεσιακός πρωθυπουργός Ενέλε Σοποάγκα και ο υπηρεσιακός υπουργός Φυσικών Πόρων, Ελιζάλα Πίτα, δεν είχαν άλλους υποψηφίους ως αντιπάλους. Ο υπηρεσιακός υπουργός Εσωτερικών και Ανάπτυξης της Υπαίθρου, Νουαλίκι Σουαλίκι, δεν είχε αντίπαλο στην περιφέρεια Νουκουλαελάε.Στο Νούι και στο Νιουτάο κατήλθαν 5 και 6 υποψήφιοι αντίστοιχα, συμπεριλαμβανομένων και πρώην μελών του κοινοβουλίου. Στο Νούι απέτυχαν να επανεκλεγούν οι Πελενίκε Ισάια και Λενεουότι Ματούζι. Στο Νουιτάο απέτυχε να εκλεγεί ξανά ο αντιπρόεδρος της κυβέρνησης Βέτε Σακάιο. Η κυβέρνηση του Σοποάγκα είχε τη στήριξη 11 μελών του κοινοβουλίου.Ο Σοποάγκα ορκίστηκε πρωθυπουργός και διόρισε τα μέλη του υπουργικού του συμβουλίου στις 10 Απριλίου.Οι υποψήφιοι που ήταν βουλευτές στην προηγούμενη βουλή σημειώνονται με αστερίσκο * Οι υποψήφιοι με έντονους χαρακτήρες εξελέγησαν ως μέλη του κοινοβουλίου.
Ράντι Τένεβα

Η Ραντοσβέτα Τένεβα Μιλίσεβιτς, γνωστή και πιο απλά ως Ράντι Τένεβα (γεννήθηκε στις 21 Νοεμβρίου 1980 στην πόλη Πλόβντιβ) είναι Βουλγάρα διεθνής πετοσφαιρίστρια η οποία αγωνίζεται ως ακραία. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Βουλγαρίας, της Ιταλίας, της Τουρκίας και της Ελλάδας.

 Η Ράντι Τενεβα έκανε τα πρώτα της βήματα στο χώρο της πετοσφαίρισης στις ακαδημίες της Μαρίτσα, τοπική ομάδα της Βουλγαρίας, στην οποία παρέμεινε για πέντε χρόνια και συγκεκριμένα μέχρι το 2000. Το 2000 ταξίδεψε στην Ελλάδα στην οποία παρέμεινε για τρία χρόνια αγωνιζόμενη αρχικά στον Αίαντα Ευόσμου (2002-03) κι έπειτα στον Α.Ο. Βριλησσίων (2003-04). Έπειτα, επέστρεψε στη Βουλγαρία προκειμένου να μεταγραφεί στη Λέφσκι Σόφιας. Το 2004, η Ράντι Τένεβα επέστρεψε στην Ελλάδα και τον Αίαντα Ευόσμου, ενώ ένα χρόνο αργότερα μεταπήδησε στην Τουρκία για λογαριασμό της Εμλακ Τόκι Ανκάρα, στην οποία παρέμεινε για ένα χρόνο. Το 2006 ταξίδεψε στην Ιταλία για λογαριασμό της Μαρίνες Αρθάνο, στην οποία παρέμεινε επίσης για ένα χρόνο. Μετά το πέρασμά της από το ιταλικό πρωτάθλημα, η Τένεβα επέστρεψε για ακόμη μια φορά στην Ελλάδα, αυτήν τη φορά για λογαριασμό του Ολυμπιακού Πειραιώς. Στην ομάδα του Πειραιά αγωνίστηκε από το 2009 και μέχρι το 2014, με μοναδική εξαίρεση ένα πέρασμά της από την τουρκική Ανκαραγκουτσού (2010-11), έχοντας καταφέρει να κατακτήσει δύο πρωταθλήματα (2013, 2014) και τρία κύπελλα Ελλάδας (2012, 2013, 2014). Το καλοκαίρι του 2014, η Τένεβα αποφάσισε να αποχωρήσει από τον Ολυμπιακό και να μεταγραφεί στον Α.Ο. Θήρας, στον οποίο παραμένει μέχρι και σήμερα. Η Ράντι Τένεβα είναι διεθνής με την εθνική ομάδα πετοσφαίρισης γυναικών της Βουλγαρίας από το 2001 και έχει πραγματοποιήσει αρκετές συμμετοχές. 2 Πρωταθλήματα Ελλάδας: 2013, 2014 3 Κύπελλα Ελλάδας: 2012, 2013, 2014 Το προφίλ της Τένεβα στο fivb.org Το προφίλ της Ράντι Τένεβα στο gavros.gr Στα ερυθρόλευκα η Ράντι Τένεβα
Μαρτσέλλο Τεγκαλλιάνο

Ο Μαρτσέλλο Τεγκαλλιάνο (πέθανε το 726) ήταν σύμφωνα με την παράδοση ο δεύτερος Δόγης της Βενετίας (717 - 726). Ανακηρύχτηκε Δόγης στην Εράκλεια (717), τα επτά χρόνια που κυβέρνησε βρέθηκε σε σκληρή σύγκρουση με τους γείτονες Λομβαρδούς. Πέθανε (726) και τον διαδέχθηκε ο τρίτος Δόγης της Βενετίας Όρσο.

 Λίγα πράγματα είναι γνωστά για τον Μαρτσέλλο Τεγκαλλιάνο: πιθανότατα ήταν ο "Στρατιωτικός Μάγιστρος" που αναφέρεται στο σύμφωνο που υπεγράφη μεταξύ του Λοιουτπράνδου και του πρώτου δόγη Πάολο Λούτσιο Αναφέστο. Το όνομα "Τεγκαλλιάνο" του αποδόθηκε αργότερα, όπως επίσης και η υποτιθέμενη συγγένειά του με κάποια ενετική οικογένεια, τους Φονικάλλι ή τους Μαρτσέλλο. Όπως και με τον Πάολο Λούτσιο πρώτο δόγη κατά την παράδοση, η ύπαρξή του δεν είναι ιστορικά εξακριβωμένη: είναι πιθανό ο μύθος αυτός να δημιουργήθηκε για να εμφανίζεται ο τίτλος αυτός παλαιότερος απ'ότι ήταν πραγματικά. Την ίδια περίοδο ξεκίνησε στην περιοχή της λιμνοθάλασσας να γίνεται χρήση του όρου «dux» (δούκας) ο οποίος μετατράπηκε σε «δόγης» στην Ενετική διάλεκτο. Αναμίχθηκε σε μια διαμάχη που προέκυψε μεταξύ των πατριαρχών της Ακουιληία και του Γκράντο, ενώ πήρε το μέρος του τελευταίου εμπρός στον Πάπα Γρηγόριο Β΄. Φαίνεται να απεβίωσε από φυσικά αίτια, η ταφή του έγινε στην Ερακλέα. Ο ιστορικός Τζον Τζούλιους Νόρυιτς (1929 - 2018) παρουσιάζει μιά διαφορετική εκδοχή με την οποία ο Πάολο Λούτσιο Αναφέστο ήταν Έξαρχος της Ραβένας, την ίδια εποχή ο Μαρτσέλλο Τεγκαλλιάνο ήταν "Στρατιωτικός Μάγιστρος". Norwich, John Julius. A History of Venice. Alfred A. Knopf: New York, 1982. The Penny Cyclopædia of the Society for the Diffusion of Useful Knowledge: Volume 26. Charles Knight: London, 1843.
Χλόη Κουτσουμπέλη

Η Χλόη Κουτσουμπέλη (γεν.: 1962) είναι Ελληνίδα ποιήτρια, βραβευμένη με το Κρατικό Βραβείο Ποίησης (2017). Είναι μέλος της Εταιρίας Λογοτεχνών Θεσσαλονίκης, του Κύκλου Ποιητών και της Εταιρείας Συγγραφέων.

 Γεννήθηκε το 1962 στη Θεσσαλονίκη. Σπούδασε Νομική στο Α.Π.Θ., ενώ το 1984 εξέδωσε την πρώτη της ποιητική συλλογή με τίτλο Σχέσεις σιωπής. Έχει δημοσιεύσει δέκα ποιητικές συλλογές, δυο μυθιστορήματα και δυο θεατρικά έργα. Ποίηματά της έχουν περιληφθεί σε ελληνικές και ξένες ανθολογίες. Για την ποιητική της συλλογή Οι ομοτράπεζοι της άλλης, τιμήθηκε με το Κρατικό Βραβείο Ποίησης 2017. Το μυθιστόρημά της Ο βοηθός του κυρίου Κλάιν ήταν υποψήφιο για το Athens Prize of literature του 2017. Ποιήματά της έχουν μεταφραστεί σε εφτά γλώσσες (Αγγλικά, Ισπανικά, Γερμανικά, Γαλλικά, Βουλγαρικά, Τουρκικά και Ιταλικά) κι έχουν δημοσιευθεί σε ξενόγλωσσα περιοδικά. Η ποίησή της είναι αφηγηματική, προσωποκεντρική, υπαρξιακή. Κινείται στα μονοπάτια της υπερρεαλιστικής έκφρασης. Έχει συνεργαστεί με πολλά έντυπα και ηλεκτρονικά περιοδικά. Επίσης, είναι Αντιπρόεδρος της Εταιρίας Λογοτεχνών Θεσσαλονίκης, Μέλος του Κύκλου Ποιητών και της Εταιρείας Συγγραφέων. Σχέσεις σιωπής (Εγνατία 1985) Η νύχτα είναι μια φάλαινα (Βιβλιοπωλείο Λοξίας 1990) Η αποχώρηση της Λαίδης Κάπα (Νέα Πορεία 2004) Η λίμνη, ο κήπος και η απώλεια (Νέα Πορεία 2006) Η αλεπού και ο κόκκινος χορός (Γαβριηλίδης 2009) Στον αρχαίο κόσμο βραδιάζει πια νωρίς (Γαβριηλίδης 2012) Κλινικά απών (Γαβριηλίδης 2014) Οι ομοτράπεζοι της άλλης γης (Γαβριηλίδης 2016) Το σημείωμα της οδού Ντεσπερέ (Πόλις 2018) Η γυμνή μοναξιά του ποιητή Όμικρον (Πόλις 2021) Ψιθυριστά Παρατηρητής (2002) Ο βοηθός του κυρίου Κλάϊν (2017) Ορφέας στο μπαρ (Πάροδος 2005) Το ιερό δοχείο (Θίνες 2015) Απαγόρευση κυκλοφορίας (2013) Η μυστική ζωή των ποιημάτων (2014)
Δημήτρης Σγούρος

Ο Δημήτρης Σγούρος (γενν. 30 Αυγούστου 1969, Αθήνα) είναι Έλληνας πιανίστας του κλασικού ρεπερτορίου. Ευρέως αναγνωρισμένος για το θαυμάσιο μουσικό του ταλέντο από παιδί, ο Σγουρός θεωρείται ως ένας από τους κορυφαίους πιανίστες στον κόσμο.

 Γιος του Σωτήρη και της Μαριάνθης, ο Σγούρος γεννήθηκε στην Αθήνα και άρχισε να λαμβάνει μαθήματα μουσικής από την ηλικία των τεσσάρων ετών. Ήδη από τα πρώτα του χρόνια χαρακτηρίστηκε ως «παιδί-θαύμα», δίνοντας το πρώτο του ρεσιτάλ όντας επτά χρονών. Στα οκτώ του εγγράφεται στο Ωδείο Αθηνών, όπου και παρακολουθεί μαθήματα πιάνου με καθηγήτρια την Μαρία Χαιρογιώργου-Σιγάρα. Μέχρι τα δώδεκά του κέρδισε αρκετούς διαγωνισμούς πιάνου, τόσο σε εθνικό όσο και σε διεθνές επίπεδο. Το 1982 εμφανίζεται για πρώτη φορά στο Κάρνεγκι Χολ της Νέας Υόρκης, ερμηνεύοντας το Κοντσέρτο για πιάνο και ορχήστρα αρ. 3 σε Ρε ελάσσονα, έργο 30, του Σεργκέι Ραχμάνινοφ σε σύμπραξη με την Εθνική Συμφωνική Ορχήστρα των Ηνωμένων Πολιτειών Αμερικής υπό τη διεύθυνση του Μστισλάβ Ροστροπόβιτς. Πριν κλείσει τα δεκατρία του χρόνια αποφοιτά από το ωδείο με δίπλωμα πιάνου, πρώτο βραβείο και χρυσό μετάλλιο. Συνεχίζει τις σπουδές του στη Βασιλική Ακαδημία Μουσικής του Λονδίνου και στο Πανεπιστήμιο του Μέριλαντ στην κομητεία Πρίγκιπας Γεώργιος· ως απόφοιτος της Ακαδημίας κατέκτησε την υψηλότερη βαθμολογία που απονεμήθηκε ποτέ, ενώ ταυτόχρονα έκανε μεταπτυχιακές σπουδές στα μαθηματικά στο Πανεπιστήμιο της Οξφόρδης. Έκτοτε έχει εμφανιστεί πολλάκις σε συναυλίες και ρεσιτάλ σε ολόκληρο τον κόσμο, συμπράττοντας με καταξιωμένους μουσικούς και μαέστρους, ανάμεσα στους οποίους συγκαταλέγονται και τα ηχηρά ονόματα των Χέρμπερτ φον Κάραγιαν, Λέοναρντ Μπερνστάιν και Γιεβγκένι Σβετλάνοφ. Εξίσου αξιοσημείωτη είναι και η δισκογραφία του, έχοντας ηχογραφήσει για πολλές εταιρείες, μεταξύ αυτών και η ΕΜΙ. Επίσημη ιστοσελίδα
Απεικόνιση

Η απεικόνιση είναι διακόσμηση, ερμηνεία ή οπτική εξήγηση ενός κειμένου, μιας έννοιας ή μιας διαδικασίας, σχεδιασμένη για ενσωμάτωση σε έντυπα, όπως αφίσες, φυλλάδια, περιοδικά, βιβλία, διδακτικό υλικό, κινούμενα σχέδια, βιντεοπαιχνίδια και ταινίες.

 Η σύγχρονη απεικόνιση χρησιμοποιεί ένα ευρύ φάσμα στυλ και τεχνικών όπως: σχέδιο, ζωγραφική, γραφιστική, εκτύπωση, κολάζ, μοντάζ, ψηφιακό σχέδιο, πολυμέσα, μοντελοποίηση σε 3D. Οι περισσότεροι εικονογράφοι εργάζονται σε ανεξάρτητη βάση. Ανάλογα με τον σκοπό, η απεικόνιση μπορεί να είναι εκφραστική, στυλιζαρισμένη, ρεαλιστική ή υψηλά τεχνική. Οι ειδικευμένες περιοχές περιλαμβάνουν: Αρχαιολογική απεικόνιση Αρχιτεκτονική απεικόνιση Βοτανική απεικόνιση Απεικόνιση μόδας Τεχνική απεικόνιση Ιατρική απεικόνιση Αφηγηματική απεικόνιση Βιβλία εικόνων Καλλιτεχνική απεικόνιση
Λόνα Τσεμτάι Σάλπετερ

Η Λόνα Τσεμτάι Σάλπετερ (γενν. 12 Δεκεμβρίου 1988) είναι Κενυάτισσα-Ισραηλινή δρομέας μεγάλων αποστάσεων. Είναι η Πρωταθλήτρια Ευρώπης 2018 στα 10,000 μέτρα. Επίσης, συμμετείχε στον μαραθώνιο στους Θερινούς Ολυμπιακούς Αγώνες 2016.

 Γεννήθηκε στην Κένυα. Άρχισε τον μαραθώνιο μετά το 2014. Η Τσεμτάι ήταν 1η στον Μαραθώνιο της Τελ Αβίβ, με χρόνο 5 λεπτά πιο κάτω από τον χρόνο πρόκρισης στους Ολυμπιακούς Αγώνες 2016. Στους Θερινούς Ολυμπιακούς Αγώνες 2016 αναγκάστηκε να σταματήσει στον μαραθώνιο λόγω ενός προβλήματος στον ώμο.Στο Ευρωπαϊκό Πρωτάθλημα Στίβου 2018 κέρδισε το αγώνισμα των 10,000 μέτρων, ενώ στα 5000 μέτρα τερμάτισε έναν γύρο νωρίτερα, και έτσι αποκλείστηκε.
Σαϊόντζι Κιμμότι

Ο Κόμης Σαϊόντζι Κιμμότι (ιαπωνικά: 西園寺 公望‎), Κιότο, 6 Δεκεμβρίου 1849 — Τόκιο, 24 Νοεμβρίου 1940) ήταν Ιάπωνας πολιτικός, Πρωθυπουργός της Ιαπωνίας και γκενρό. Αποτελούσε ένας από τους πιο σημαντικούς Ιάπωνες πολιτικούς των δεκαετιών 1920 και 1930.

 Clements, Jonathan. Makers of the Modern World: Prince Saionji. Haus Publishing (2008). ISBN 978-1-905791-68-2 Conners, Leslie. The Emperor's Adviser: Saionji Kinmochi and Pre-War Japanese Politics. Routledge Kegan & Paul. ISBN 0-7099-3449-1 Hackett, Roger F. Yamagata Aritomo in the Rise of Modern Japan. Harvard University Press (1971). Harada, Kumao. The Saionji-Harada memoirs, 1931-1940: Complete translation into English. University Publications of America (1978). ASIN: B000724T6W Oka Yoshitake, et al. Five Political Leaders of Modern Japan: Ito Hirobumi, Okuma Shigenobu, Hara Takashi, Inukai Tsuyoshi, and Saionji Kimmochi. University of Tokyo Press (1984). ISBN 0-86008-379-9 Saionji, Kinmochi(Αγγλικά)
Pictures of Home

Το Pictures of Home είναι τραγούδι του βρετανικού χαρντ ροκ συγκροτήματος Deep Purple, και είναι το τρίτο κομμάτι του έκτου στούντιο άλμπουμ τους με τίτλο " Machine Head".

 Το συγκεκριμένο κομμάτι αποτελεί ένα από τα δυνατά, χαρντ ροκ τραγούδια του δίσκου, με μία γρήγορη εισαγωγή από τα τύμπανα του Ίαν Πέις, περιέχει σόλο κιθάρας από τον Ρίτσι Μπλάκμορ, πλήκτρων από τον Τζον Λορντ αλλά και μπάσου από τον Ρότζερ Γκλόβερ. Οι στίχοι του Ίαν Γκίλαν περιγράφουν το τοπίο του Μοντρέ στο οποίο έγιναν οι ηχογραφήσεις του άλμπουμ, με μία έντονη αίσθηση νοσταλγίας.Η ηχογράφηση του έγινε τον Δεκέμβριο του 1971, όπως και των υπόλοιπων τραγουδιών τα οποία συμπεριλήφθηκαν στο " Machine Head". Συμπεριλήφθηκε μαζί με τα "Maybe I’m A Leo" και "Space Truckin" στο ΕΡ σινγκλ του "Never Before", το οποίο κυκλοφόρησε από την "Capitol Records" στο Μεξικό το 1972. Το "Pictures of Home" ήταν ένα από τα τραγούδια τα οποία ο Ρίτσι Μπλάκμορ αρνούνταν να παίξει ζωντανά, με αποτέλεσμα να ενταχθεί στις ζωντανές εμφανίσεις του συγκροτήματος από το 1994 και έπειτα, μετά δηλαδή την αποχώρηση του θρυλικού κιθαρίστα από τη σύνθεση των Deep Purple. Ζωντανά ηχογραφημένες εκτελέσεις του "Pictures of Home" υπάρχουν στους εξής δίσκους των Deep Purple: Live at the Olympia '96 (1997) Total Abandon: Australia '99 (1999) Live at the Royal Albert Hall (2000) Live at the Rotterdam Ahoy (2002) Around the World Live (DVD, 2008) Το "Pictures of Home" ηχογραφήθηκε από τους εξής μουσικούς: Ίαν Γκίλαν - φωνητικά Ρίτσι Μπλάκμορ - κιθάρα Ρότζερ Γκλόβερ - μπάσο Ίαν Πέις - τύμπανα Τζον Λορντ - πλήκτρα Machine Head 25th Anniversary CD Booklet 1997 EMI Records The Complete Deep Purple, Michael Heatley, Reynolds & Hearn, 2005 Ian Gillan: The Autobiography of "Deep Purple's" Lead Singer, Blake Publishing, 1998 Στίχοι του Pictures of Home Guitar Tabs 1 Guitar Tabs 2 Guitar Tabs 3 Guitar Tabs 4 Guitar Tabs 5 Bass Tabs 1 Bass Tabs 2
Ροσάνο

Το Ροσάνο είναι προάστιο του μεγάλου Δήμου Κοριλιάνο Ροσάνο της Ιταλικής επαρχίας της Κοζέντσα, στην Ιταλική Περιφέρεια Καλαβρία στην νότια Ιταλία. Η πόλη βρίσκεται σε απόσταση περίπου τρία χιλιόμετρα από τον κόλπο του Τάραντα και φημίζεται για τα λατομεία της από Μάρμαρο και Αλάβαστρο. Είναι έδρα Καθολικής αρχιεπισκοπής και φημίζεται για τον Καθεδρικό ναό και το κάστρο της, στο Ροσάνo γεννήθηκαν δύο πάπες και ο Όσιος Νείλος, ο εκ Καλαβρίας.

 Το αυθεντικό όνομα της πόλης στην Ρωμαϊκή αυτοκρατορία ήταν "Ροσιάνουμ". Ο αυτοκράτορας Αδριανός τον 2ο αιώνα μ.Χ. έκτισε ένα λιμάνι που φιλοξενούσε 200 πλοία. Αναφέρεται στο "Ημερολόγιο του Αντωνίνου" σαν ισχυρό κάστρο στην Καλαβρία, δεν μπόρεσαν να το κατακτήσουν ούτε ο βασιλιάς των Γότθων Αλάριχος Α΄ ούτε ο Τωτίλας. Οι κάτοικοι του Ροσάνο προσέγγισαν την Βυζαντινή αυτοκρατορία χάρη στην σημαντική θέση τους, τα "Ευαγγέλια του Ροσάνο" που γράφτηκαν την ίδια περίοδο ήταν ένα έργο με μεγάλη ιστορική και καλλιτεχνική αξία. O Αντίπαπας Ιωάννης ΙΣΤ΄ καταγόταν από το Ροσάνο. Οι Σαρακηνοί απέτυχαν να κατακτήσουν την πόλη, μόνο ο Όθων Β΄ της Αγίας Ρωμαϊκής Αυτοκρατορίας το πήρε προσωρινά από τους Βυζαντινούς (982). Ο Ελληνικός χαρακτήρας της πόλης διατηρήθηκε μετά την κατάκτηση της από τους Νορμανδούς, τα προνόμια συνεχίστηκαν όταν κυβέρνησε το Ροσάνο ο Οίκος των Χοενστάουφεν και οι Ανδεγαυοί, αργότερα η Φεουδαρχία το έριξε σε παρακμή (1417). Το Ροσάνο κυβέρνησαν στην συνέχεια ο Οίκος των Σφόρτσα και ο Σιγισμούνδος Α΄ της Πολωνίας, ενώθηκε με το Βασίλειο της Νεαπόλεως από τον Φίλιππο Β΄ της Ισπανίας χάρη σε μία αμφιλεγόμενη διαθήκη της βασίλισσας της Πολωνίας Μπόνα Σφόρτσα. Με την Ισαβέλλα της Νάπολης έγινε μεγάλο λογοτεχνικό κέντρο αλλά με τους Σπανιάρδους έπεσε σε παρακμή. Το Στέμμα της Νεαπόλεως πούλησε την ηγεμονία του Ροσάνο στην οικογένεια από την Φλωρεντία Αλντομπραντίνι (1612), η ηγεμονία πέρασε στην συνέχεια στην διάσημη οικογένεια Μποργκέζε (1637 - 1806). Ενώθηκε με την Παρθενόπεια Δημοκρατία (1799) αλλά μετά την Ιταλική ενοποίηση έπεσε σε παρακμή και ο πληθυσμός της πόλης μετανάστευσε. Στο Ροσάνο γεννήθηκαν ο Πάπας Ιωάννης Ζ΄, ο Αντίπαπας Ιωάννης ΙΣΤ΄, ο Άγιος Βαρθολομαίος ο Νεώτερος και ο Άγιος Νείλος ο Νεώτερος, τα "Απομνημονεύματα" του τελευταίου αποτελούν βασική πηγή πληροφοριών για την νότια Ιταλία τον 10ο αιώνα. Duckett, Eleanor Shipley (1988). Death and Life in the Tenth Century. University of Michigan Press.
Τα Παιδιά από την Πάτρα

Τα Παιδιά από την Πάτρα είναι ελληνικό μουσικό συγκρότημα λαϊκής μουσικής. Τα μέλη του συγκροτήματος ήταν ο Λάμπρος Καρελάς (τραγούδι & ακορντεόν), ο Χρήστος Παπαδόπουλος (μπουζούκι), ο Αργύρης Παπαγεωργίου, ο Βαγγέλης Δεληκούρας (συνθέτης & κιθάρα) και ο Παναγιώτης Μανωλάκος (μπουζούκι). Στο αρχικό σχήμα που έπαιξε στο Χάραμα συμμετείχε και η Ρούλα Μπεκάκου, η οποία αποχώρησε στη συνέχεια. Διαλύθηκαν το 1995, αλλά επανενώθηκαν.

 Παρά τον τίτλο του, τα μέλη του συγκροτήματος ήταν από άλλα μέρη της Ελλάδας. Στην Πάτρα ήταν φοιτητές και έχοντας γνώση κάποιων μουσικών οργάνων αποφάσισαν να συγκροτήσουν ένα μουσικό σχήμα δίνοντας αυτό το όνομα. Ξεκίνησαν το 1981 από το νυχτερινό κέντρο Χάραμα που βρισκόταν στην Οβρυά, το οποίο υπάρχει και σήμερα σε άλλη περιοχή. Η επιτυχία τους ήταν μεγάλη και το 1983 κυκλοφόρησαν τον πρώτο τους δίσκο, με τίτλο Αφιερωμένο εξαιρετικά, ο οποίος έγινε χρυσός, πουλώντας 350.000 δίσκους, και τους έκανε γνωστούς σε όλη την Ελλάδα. Το τραγούδι Δεν θέλω τη συμπόνια κανενός ήταν η μεγαλύτερη επιτυχία τους. Έδωσαν πολλές συναυλίες στην Ελλάδα αλλά και στο εξωτερικό. (Για όλη την δισκογραφία ψάξτε στην Ελληνική Δισκογραφία του Πέτρου Δραγουμάνου.) Τα Παιδιά από την Πάτρα στο fora.gr Δισκογραφία στο Discogs
Χαμπίμπ Εσίντ

Ο Χαμπίμπ Εσίντ (γενν. την 1η Ιουνίου 1949) είναι Τυνήσιος πολιτικός. Έγινε ο 22ος πρωθυπουργός της Τυνησίας στις 5 Φεβρουαρίου 2015. Είναι ο πρώτος πρωθυπουργός που διορίστηκε έπειτα από την υιοθέτηση ενός νέου συντάγματος και θεωρείται ο πρώτος πρωθυπουργός της "Δεύτερης Τυνησιακής Δημοκρατίας". Νωρίτερα υπηρέτησε ως υπουργός Εσωτερικών το 2011.

 Γεννημένος στην πόλη Σούσε το 1949, ο Εσίντ απέκτησε τίτλο Μάστερ στα Οικονομικά από το Πανεπιστήμιο Τύνιδας και έκανε ένα ακόμα Μάστερ στην αγροτική οικονομία από ο Πανεπιστήμιο της Μινεσότα.Ξεκίνησε τη σταδιοδρομία του στον δημόσιο τομέα και κυρίως στο Υπουργείο Γεωργίας. Το 1993 διορίστηκε διευθυντής στο Υπουργείο Γεωργίας, θέση στην οποία έμεινε ως το 1997.Αργότερα υπηρέτησε ως διευθυντής του Υπουργείου Εσωτερικών. Το 2001 διορίστηκε υπουργός Προεδρίας αρμόδιος για θέματα Αλιείας και εν συνεχεία υπουργός Προεδρίας επί θεμάτων Περιβάλλοντος. Έπειτα από την Τυνησιακή Επανάσταση, διορίστηκε υπουργός Εσωτερικών στην κυβέρνηση του πρωθυπουργού Μπέτζι Καΐντ Εσεμπσί στις 28 Μαρτίου 2011. Επίσης, επιλέχθηκε από τον Αμαντί Τζεμπαλί ως σύμβουλος για θέματα ασφαλείας, έπειτα από τις εκλογές για Συντακτική Συνέλευση, στις 23 Οκτωβρίου 2011. Στις 5 Ιανουαρίου 2015 ο Εσίντ έλαβε εντολή σχηματισμού κυβέρνησης.. Στην αρχή, σχημάτισε κυβέρνηση αποτελούμενη από δύο πολιτικά κόμματα: το Νιντάα Τουνές και την Ελεύθερη Πατριωτική Ένωση. Έπειτα από την ανακοίνωση, όλα τα πολιτικά κόμματα που αποκλείστηκαν από την κυβέρνηση αρνήθηκαν να εγκρίνουν το σχηματισμό και ο Εσίντ δεν είχε τις 109 έδρες που απαιτούνταν, προκειμένου να ελάμβανε ψήφο εμπιστοσύνης.Στις 2 Φεβρουαρίου 2015 ο νεοδιορισθείς πρωθυπουργός ανακοίνωσε την νέα κυβέρνηση συνασπισμού, της οποίας τα μέλη συμπεριελάμβαναν και πολιτικούς του ισλαμικού κόμματος Ενάχντα και του φιλελεύθερου Αφέκ Τουνές.. Ο Εσίντ έλαβε ψήφο εμπιστοσύνης στις 5 Φεβρουαρίου 2015.. Το Ενάχντα αποτελεί παρακλάδι της Μουσουλμανικής Αδελφότητας.Το 2016 αντικαταστάθηκε στην πρωθυπουργία από τον Γιουσέφ Σαχέντ. Πολυμέσα σχετικά με το θέμα Habib Essid στο Wikimedia Commons
Γ΄ Εθνική ποδοσφαίρου ανδρών 2016-2017

Η Γ΄ Εθνική Κατηγορία περιόδου 2016-17 είναι η 35η περίοδος της 3ης μεγαλύτερης βαθμίδας ποδοσφαίρου στην Ελλάδα από την επίσημη ίδρυσή της το 1982. Διεξάγεται με τη συμμετοχή 61 ομάδων που χωρίζονται σε 4 ομίλους με γεωγραφικά κριτήρια. Οι πρωταθλήτριες των τεσσάρων ομίλων προβιβάζονται στην Φούτμπολ Λιγκ. Από κάθε όμιλο που απαρτίζεται από 15 ομάδες (1ος, 3ος και 4ος όμιλος) υποβιβάζεται μόνο 1 ομάδα, ενώ από τον 2ο όμιλο που αποτελείται από 16 ομάδες υποβιβάζονται 2 ομάδες στα τοπικά πρωταθλήματα των ΕΠΣ. Οι ομάδες Α.Π.Σ. Ζάκυνθος, Εθνικός Νέου Αγιονερίου και Δόξα Νέας Μανωλάδας δε δήλωσαν συμμετοχή πριν την κλήρωση των ομίλων.

 Α.Ε. Ποντίων Βατολάκκου Α.Π.Ο. Αλμωπός Αριδαίας Α.Ο. Καρδίας Μ.Γ.Σ.Κ. Απόλλων 1926 Απόλλων Παραλιμνίου Γ.Σ. Δόξα Δράμας Δόξα Προσκυνητών Α.Σ. Εορδαϊκός 2007 Α.Ο. Καβάλα Καμπανιακός Μ.Φ.Α.Ο. Α.Π.Ε. Λαγκαδά Π.Σ. Μακεδονικός Φούφα Φ.Α.Σ. Νάουσα Α.Σ. Νέστος Χρυσούπολης Α.Ο. Ορφέας Ξάνθης Τελευταία ενημέρωση: 21 Μαΐου 2017. Πηγή: Ε.Π.Ο.(αρχειθετημένη) 1Στον Απόλλωνα Καλαμαριάς επιβλήθηκε ποινή αφαίρεσης 3 βαθμών από την Ελληνική Ποδοσφαιρική Ομοσπονδία. 2Στον ΑΟ Καρδίας επιβλήθηκε ένας μηδενισμός στον αγώνα με τον Απόλλωνα Καλαμαριάς που δεν έγινε και ποινή αφαίρεσης 2 βαθμών 3 Η ΑΕ Ποντίων παραιτήθηκε από το πρωτάθλημα και της έχει επιβληθεί ποινή αφάιρεσης 6 βαθμών. Α.Ε. Καραϊσκάκης Άρτας Α.Ο. Αμβρακία Κωστακιών Α.Ο. Απόλλων Λάρισας Α.Ο. Αστέρας Πετριτή Αχιλλέας Νεοκαισάρειας Διαγόρας Σεβαστής Α.Π.Σ. Εθνικός Φιλιππιάδας Ένωση Απολλώνιου - Α.Ο. Ιστιαίας Α.Σ. Θεσπρωτός Ηγουμενίτσας Γ.Σ. Νίκη Βόλου Μ.Α.Σ. Πύδνα Κίτρους Μαύροι Αετοί Ελευθεροχωρίου Α.Σ. Ολυμπιακός Βόλου 1937 Σ.Φ.Κ. Πιερικός Α.Σ. Ρήγας Φεραίος Βελεστίνου Α.Σ. Τηλυκράτης Λευκάδας Τελευταία ενημέρωση: 21 Μαΐου 2017. Πηγή: Ε.Π.Ο.(αρχειοθετημένη) Α.Π.Σ. Αιολικός Μυτιλήνης Α.Ο. Ζευγολατιού Α.Ο. Λουτράκι Α.Ο. Θήβα Α.Ο. Χαλκίδα Α.Ο. Αστέρας Αμαλιάδας/Πανόπουλο Α.Ε. Αχαϊκή Α.Ο. Δόξα Μεγαλόπολης Α.Ε. Ερμιονίδας Π.Α.Ο. Βάρδας Α.Π.Ο. Παναργειακός Παναρκαδικός Α.Ο. Παναχαϊκή Γ.Ε. Α.Ο. Τσικλητήρας Πύλου Α.Π.Ο. Φωστήρας Ταύρου Τελευταία ενημέρωση: 21 Μαΐου 2017. Πηγή: Ε.Π.Ο.(αρχειοθετημένη) 1 Στην Αχαϊκή επιβλήθηκε ποινή αφαίρεσης 3 βαθμών από την Ελληνική Ποδοσφαιρική Ομοσπονδία. ΑΕΕΚ ΙΝ.ΚΑ. Χανίων Α.Ο. Αγ. Ιεροθέου Εθνικός Πειραιώς 1923 Εργοτέλης Γ.Σ. Α.Ο. Ερμής Ζωνιανών Ηλυσιακός Α.Ο. Α.Π.Ο. Θύελλα Διασταύρωσης Ραφήνας Ιάλυσος Ρόδου Α.Ο. Ιωνικός Νίκαιας Α.Ε. Κηφισιάς Πανθηραϊκός Α.Ο. Π.Ο. Ατσαλένιου Α.Ο. Προοδευτική Νεολαία Α.Σ. Ρόδος Α.Ο. Τριγλία Ραφήνας Τελευταία ενημέρωση: 21 Μαΐου 2017. Πηγή: Ε.Π.Ο.(αρχειοθετημένη)
Audi A1

To Audi A1 είναι ένα αυτοκίνητο πόλης της κατηγορίας Β, που κατασκευάζεται από τη γερμανική αυτοκινητοβιομηχανία Audi. Παρουσιάστηκε στο Σαλόνι Αυτοκινήτου της Γενεύης τον Μάρτιο του 2010 και η μαζική παραγωγή της πρώτης γενιάς του διήρκησε από τον Μάιο του 2010 έως τον Μάιο του 2018. Από τον Σεπτέμβριο του 2018 κατασκευάζεται η δεύτερη γενιά του.

 Η διάθεσή του στην αγορά της Γερμανίας άρχισε επίσημα τον Αύγουστο του 2010 και μέσα στους επόμενους πρώτους μήνες πρωτοπαρουσιάστηκε και στις εξαγωγικές αγορές, ενώ ειδικά στο Ηνωμένο Βασίλειο ως δεξιοτίμονο πρωτοπαρουσιάστηκε τον Νοέμβριο του 2010. Αρχικά προσφέρθηκε αποκλειστικά σε 3-πορτη hatchback έκδοση, ενώ μέσα στο 2011 πρωτοπαρουσιάστηκε και μια 5-πορτη hatchback έκδοση, με την ονομασία Sportback. Τεχνικά συγγενεύει με το Volkswagen Polo και το SEAT Ibiza, χρησιμοποιώντας την ίδια πλατφόρμα PQ25. Το αρχικό Audi A1 στην έκδοση 1.4 TFSI Sport κέρδισε το βραβείο του Αυτοκινήτου της Χρονιάς (Car of the Year) του βρετανικού περιοδικού «What Car?» για το 2011. Οι τιμές σε αγκύλες αφορούν τις εκδόσεις με 7-τάχυτο αυτόματο κιβώτιο διπλού συμπλέκτη. Η δεύτερη γενιά του A1 μπήκε στην παραγωγή τον Σεπτέμβριο του 2018. Βασίζεται στην πλατφόρμα του Ομίλου Volkswagen που είναι γνωστή ως Volkswagen Group MQB platform, την οποία μοιράζεται με τα Volkswagen Polo έκτης γενιάς και SEAT Ibiza πέμπτης γενιάς. Σύμφωνα με επίσημη ανακοίνωση της εταιρείας στις 19 Ιουλίου 2021, μόλις η δεύτερη γενιά ολοκληρώσει τον κύκλο παραγωγής της θα διακοπεί οριστικά, χωρίς να υπάρξει διάδοχος, λόγω των ολοένα και αυστηρότερων ευρωπαϊκών εκπομπών καυσαερίων, αφήνοντας το SUV Audi Q2 ως το νέο εισαγωγικό μοντέλο της Audi. Η επίσημη ιστοσελίδα του Audi A1
Λάππας Αχαΐας

Ο Λάππας ειναι χώριο της Αχαΐας. Το διάστημα 1998-2010 ανήκε στον πρώην Δήμο Λαρισσού. Με την συνένωση των δήμων το 2010 αποτελεί πλέον τοπική έδρα του Δήμου Δυτικής Αχαΐας.

 Στο παρελθόν η έκταση είχε παραχωρηθεί από το δημόσιο στο βασιλικό ζεύγος και αποτελούσε μέρος του Βασιλικού κτήματος που έφτανε μέχρι την Αμαλιάδα. Στο Λάππα ήταν χτισμένες οι βασιλικές εγκαταστάσεις. Το 1923, το κτήμα επιστράφηκε στο Δημόσιο και στην περιοχή του Λάππα εγκαταστάθηκαν Έλληνες απο πολλά μέρη της Ελλάδος, κυρίως ορεινά και πρόσφυγες από την Μικρά Ασία. Στην αρχαιότητα η περιοχή ήταν τμήμα της Βουπρασίας χώρας. Η δημογραφική εξέλιξη του οικισμού τον 21ο αιώνα είναι η εξής: Στο Λάππα υπάρχει νηπιαγωγείο, δημοτικό, γυμνάσιο και λύκειο. Το δημοτικό σχολείο από τον Σεπτέμβριο του 2017 στεγάζεται σε νέο συγκρότημα, κοντά στον «Φορέα Διαχείρισης Υγροτόπων Κοτυχίου - Στροφυλιάς και Δάσους Στροφυλιάς - Λιμνοθάλασσας Κοτυχίου», ενώ το νηπιαγωγείο συνεχίζει να λειτουργεί στο παλιό κτίριο. Το γυμνάσιο και το λύκειο συστεγάζονται. Στο κέντρο του χωριού στεγάζεται και το κέντρο πληροφόρησης του «Φορέα Διαχείρησης Υγροτόπων Κοτυχίου - Στροφυλιάς και Δάσους Στροφυλιάς - Λιμνοθάλασσας Κοτυχίου». Οι υγρότοποι αυτοί περιλαμβάνονται στους 11 υγροτόπους Ramsar στην Ελλάδα. Προτείνεται δε για ένταξη στο δίκτυο Natura 2000, ως ζώνη ειδικής προστασίας και τόπος κοινοτικού ενδιαφέροντος (σύμφωνα με τις οδηγίες 79/409/ΕΟΚ και 92/43/ΕΟΚ αντίστοιχα). Μεγάλο πλεονέκτημα για το χωριό είναι η γειτνίασή του με το δάσος Στροφυλιάς και τους υγρότοπους γύρω ή κοντά σε αυτό, περιοχή με πλούσιο φυσικό κάλλος και δημοφιλή τουριστικό προορισμό καθότι εκεί βρίσκεται και η ειδυλλιακή παραλία της Καλόγριας με τους χαρακτηριστικούς αμμόλοφους που αποτελεί πόλο έλξης. Μέσα απ' το χωριό περνάει ο δεύτερος και πιο γρήγορος δρόμος, ώστε να πάει κάποιος στην παραλία της Καλόγριας. Στον αθλητικό τομέα υπάρχει ο Ατρόμητος Λάππα 2015 ο οποίος είναι ποδοσφαιρικός σύλλογος με έδρα το Λάππα, ως μετεξέλιξη της παλιάς ομάδας του χωριού που την περίοδο 2013-15 είχε μετονομαστεί σε "Ατρόμητος Αχαΐας". Η αρχική ομάδα ιδρύθηκε το 1964 από ανθρώπους του χωριού με χρώματα το κόκκινο και το μπλε. Την σεζόν 2013-2014 ο Ατρόμητος Λάππα ανέβηκε στην Γ' Εθνική και έτσι άλλαξε ονομασία σε Ατρόμητος Αχαΐας και σαν έδρα του είχε το γήπεδο της Αγυιάς. Διαθέτει γήπεδο με φυσικό χλοοτάπητα και κερκίδες. Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Βασίλειος Οικονομόπουλος (εκδ.), Πατρινό Αθλητικό Πανόραμα, Εκδόσεις «ΠΑΝΟΡΑΜΑ», Πάτρα 1994. Τάσσος Σταθόπουλος, Αχαϊκό Ποδόσφαιρο. Εκατόν είκοσι χρόνια (1891-2010), Εκδόσεις «Γιάννης Πικραμένος», Πάτρα 2010. ISBN 978-960-6628-27-6. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση.
Αγνή του Άνχαλτ-Ντέσαου

H Αγνή (γερμ. Agnes von Anhalt-Dessau, 24 Ιουνίου 1824 - 23 Οκτωβρίου 1897) από τον Οίκο των Ασκάνια ήταν κόρη του Δούκα του Άνχαλτ και με τον γάμο της έγινε Δούκισσα της Σαξονίας-Αλτεμβούργου.

 Η Φρειδερίκη Αμαλία Αγνή ήταν η πρώτη κόρη του Λεοπόλδου Δ΄ του Άνχαλτ και της Φρειδερίκης των Χοεντσόλλερν, κόρης του Λουδοβίκου Καρόλου της Πρωσίας. Παντρεύτηκε το 1853 τον Ερνέστο Α΄ της Σαξονίας-Αλτεμβούργου και είχε τέκνα: Μαρία (1854 - 1898), παντρεύτηκε τον Αλβέρτο της Πρωσίας. Γεώργιος Λεοπόλδος Ερνέστος Ιωσήφ Αλέξανδρος Φρειδερίκος Λουδοβίκος Ιωάννης Αλβέρτος (1 - 29 Φεβρουαρίου 1856). Martin, Frederick (1866). The Statesman's Year Book, 1866. London: Macmillan and Co. Schoeppl, Heinrich Ferdinand: Die Herzoge von Sachsen-Altenburg. Bozen 1917, Neudruck Altenburg 1992.
1250 Γάλανθος

Ο Γάλανθος (Galanthus) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,264. Ανακαλύφθηκε το 1933 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο γένος φυτών.

 Η μέση διάμετρος του Γαλάνθου εκτιμάται σε 21,0 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0500. Ο Γάλανθος περιστρέφεται γύρω από τον εαυτό του μία φορά κάθε 3 ώρες και 55 λεπτά. Τροχιά από το JPL (Java) / Εφημερίδα
Ρίο Φέρντιναντ

Ο Ρίο Γκάβιν Φέρντιναντ ABA (αγγλικά: Rio Gavin Ferdinand, 7 Νοεμβρίου 1978 - ) είναι Άγγλος πρώην ποδοσφαιριστής, ο οποίος αγωνιζόταν ως κεντρικός αμυντικός. Υπήρξε μέλος της Εθνικής Αγγλίας για 14 χρόνια, συμπληρώνοντας 81 συμμετοχές, ενώ εκπροσώπησε την Εθνική του σε 3 Μουντιάλ. Στην Εθνική Αγγλίας, έκανε το ντεμπούτο του το 1997, και έως εκείνη τη στιγμή ήταν ο νεότερος παίχτης που αγωνίστηκε στην Εθνική. Από πολλούς θεωρείται ως ένας από τους σπουδαιότερους Άγγλους ποδοσφαιριστές όλων των εποχών.

 Ξεκίνησε τη σταδιοδρομία του στις ακαδημίες της Γουέστ Χαμ, ενώ το 1996 έκανε και το ντεμπούτο του στη πρώτη ομάδα. Γρήγορα αγαπήθηκε από το κοινό της ομάδας, ενώ την επόμενη χρονιά πήρε και το βραβείο Hammer of the Year. Εκεί παρέμεινε έως το 2000, όταν μετακινήθηκε στη Λιντς Γιουνάιτεντ, όπου παρέμεινε έως το 2002. Κατόπιν, εντάχθηκε στη Μάντσεστερ Γιουνάιτεντ, όπου παρέμεινε για 12 χρόνια. Με την ομάδα του Μάντσεστερ κέρδισε πολλούς τίτλους: έξι πρωταθλήματα Αγγλίας, τρία Λιγκ Καπ, έξι Κομιούνιτι Σιλντ, ένα Τσάμπιονς Λιγκ και ένα Παγκόσμιο Κύπελλο Συλλόγων. Επίσημος ιστότοπος Rio Ferdinand Live the Dream Foundation official site Αρχειοθετήθηκε 2010-10-26 στο Wayback Machine. Profile at StretfordEnd.co.uk (Αγγλικά) Rio Ferdinand – Επιδόσεις στις διοργανώσεις της FIFA Rio Ferdinand Στατιστικά καριέρας στο Soccerbase legal ruling in privacy case
Καλλιόπη Κορνάρου

Η Καλλιόπη (Πόπη) Κορνάρου από τη Σητεία υπήρξε πρωταθλήτρια Ελλάδος στο στίβο τη δεκαετία του '60, στις ρίψεις, ως αθλήτρια του Πανιωνίου Γ.Σ., στη σφαιροβολία και στη δισκοβολία.

 Η Πόπη Κορνάρου πρωτοεμφανίστηκε στους στίβους το 1961, όταν πέτυχε 10,81 στη σφαίρα. Στο Πανελλήνιο πρωτάθλημα στίβου γυναικών 1962 κατέλαβε τη 2η θέση στη σφαιροβολία με 11,11. Την ίδια θέση θα πάρει και τις επόμενες δύο χρονιές στα πανελλήνια πρωταθλήματα 1963 και 1964, πίσω από τη Σοφία Λερίου, ανεβάζοντας το ρεκόρ της σε 12,24 και αργότερα σε 12,51 που υπήρξε ως το 1971 η 2η καλύτερη επίδοση στην Ελλάδα. Η αποχώρηση της Λερίου της άνοιξε το δρόμο για την κατάκτηση της πρώτης θέσης τις επόμενες δυο χρονιές, 1965 (με 11,67) και 1966 (με 10,74). Παράλληλα, ασχολήθηκε και με τη δισκοβολία. Ήταν δευτεραθλητρια Ελλάδος το 1964 με βολή 36,09, 1965 με 32,99μ και 1966 με 34,99. Στη συνέχεια, όπως πολλές γυναίκες αθλήτριες της περιόδου εκείνης εγκατέλειψε τον πρωταθλητισμό για λόγους οικογενειακούς και βιοποριστικούς. Μόνο περιστασιακά μετείχε σε αγώνες, κυρίως για να βοηθήσει βαθμολογικά το σύλλογό της, τον Πανιώνιο, όπως στους διασυλλογικούς του 1969 που μετείχε στη σφαίρα (2η με 10,01)και στο δίσκο (33,94).Μετά τη λήξη της καριέρας της ασχολήθηκε με το στίβο ως κριτής, ενώ επαγγελματικά ασχολήθηκε με το εμπόριο ενδυμάτων. Πρωταθλήτρια Ελλάδος: Σφαιροβολία: 1965, 1966. Δευτεραθλήτρια Ελλάδος: Σφαιροβολία: 1962, 1963, 1964. Δισκοβολία: 1964, 1965, 1966. Πέτρου Λινάρδου, "Η Σμύρνη του Πανιωνίου", 1998. Πέτρου Λινάρδου, "Ο Πανιώνιος στο δρόμο για τη Νέα Σμύρνη (1930-1940)", εφ. Πανιώνιος Κόσμος, φ. 21 (23/5/2009), σελ. 7. Αθλητική Ηχώ.
Καρχηδονιακή κατάκτηση της Ιβηρικής Χερσονήσου

Υπό την ηγεσία της οικογένειας των Βαρκιδών, η αρχαία Καρχηδόνα επέκτεινε τις κτήσεις της στην Ιβηρική Χερσόνησο από το 237 έως το 218 π.Χ., μετά το τέλος του Πρώτου Καρχηδονιακού Πολέμου το 241 π.Χ. και του Μισθοφορικού Πολέμου το 238 π.Χ.

 Κατά τη διάρκεια του Πρώτου Καρχηδονιακού Πολέμου, τα μέλη της οικογένειας των Βαρκιδών διαδραμάτισαν έναν εξέχοντα ρόλο στον αγώνα κατά των Ρωμαίων. Μετά τον πόλεμο, ο Αμίλκας Βάρκας διοίκησε τις δυνάμεις της Καρχηδόνας που νίκησαν τους πρώην Καρχηδόνιους μισθοφόρους, οι οποίοι είχαν επαναστατήσει εναντίον της Καρχηδόνας κατά τον Μισθοφορικό Πόλεμο. Μετά την καταστολή της εξέγερσης, ο Αμίλκας Βάρκας συνειδητοποίησε ότι η Καρχηδόνα έπρεπε να ενισχύσει την οικονομική και στρατιωτική βάση της προκειμένου να αντιμετωπίσει τη Ρώμη, η οποία είχε εισβάλει και προσαρτήσει την καρχηδονιακή Σαρδηνία και την Κορσική. Η Ρώμη είχε επίσης επιβάλλει στην Καρχηδόνα να πληρώσει αποζημίωση 1.200 αργυρών ταλάντων για να εκμηδενίσει έτσι την πολεμική της ικανότητα. Οι Ρωμαίοι είχαν παραβιάσει με αυτόν τον τρόπο τη Συνθήκη του Λουτάτιου, που τερμάτισε τον Πρώτο Καρχηδονιακό Πόλεμο.Μετά τον Πρώτο Καρχηδονιακό Πόλεμο, οι καρχηδονιακές κτήσεις στην Ιβηρική Χερσόνησο περιορίζονταν σε μια σειρά από παράκτιες πόλεις: Γάδειρα, Μαινάκη, Άβδηρα και Σέξι. Το 237 π.Χ., η Ισπανία νότια του ποταμού Τάγου ήταν μια γη με αναπτυγμένη γεωργία, ορυχεία αργύρου και οχυρωμένους οικισμούς.Η Αμίλκας επεδίωξε να δημιουργήσει μια νέα Καρχηδονιακή Αυτοκρατορία στην Ισπανία, που θα αναπληρώσει την απώλεια των μεσογειακών νησιών και θα είναι ακόμη ισχυρότερη. Πριν από την έναρξη της επιχείρησης, διόρισε το γαμπρό του Χασντρουμπάλ τον Δίκαιο ως ναυτικό διοικητή. Μαζί τους ακολούθησε και ο γιος του Αμίλκα, ο Αννίβας, που πήρε όρκο να μην συνάψει ποτέ φιλία με τη Ρώμη. Η εκστρατεία τους στην Ισπανία θα διαρκούσε 16 χρόνια.Σύμφωνα με τον Πολύβιο, η Καρχηδόνα, εξαιρετικά αδύναμη μετά τον πόλεμο με τη Ρωμαϊκή Δημοκρατία, δεν ήταν σε θέση να διαθέσει τον απαραίτητο στόλο για να διασχίσει τη Μεσόγειο Θάλασσα, με αποτέλεσμα ο Αμίλκας να φτάσει στο Στενό του Γιβραλτάρ πεζός. Όμως, ο Διόδωρος Σικελιώτης αναφέρει ότι ο Αμίλκας με ένα στρατό 20.000 ανδρών έπλευσε κατά μήκος των αφρικανικών ακτών και κατέπλευσε στο λιμάνι της Γάδειρας το 237 π.Χ. Η Καρχηδόνα διέθετε έναν εμπορικό στόλο και εμπορικούς σταθμούς κατά μήκος της νότιας ακτής της Ιβηρικής Χερσονήσου, που του παρείχαν επαρκή ανεφοδιασμό. Hoyos, Dexter (2003). Hannibal's Dynasty: Power and politics in the western Mediterranean, 247–183 BC. London: Routledge. ISBN 0-203-41782-8. Hoyos, Dexter (2015). Mastering the West: Rome and Carthage at War. Oxford: Oxford University Press. ISBN 978-0-19-986010-4.
Nakajima E8N

Το Nakajima E8N ήταν ιαπωνικό αναγνωριστικό υδροπλάνο το οποίο σχεδιάστηκε ώστε να απονηώνεται με καταπέλτη από τα πλοία Αυτοκρατορικού Ναυτικού. Επρόκειτο για ένα μονοκινητήριο διθέσιο διπλάνο με ένα κεντρικό πλωτήρα και δύο βοηθητικούς στις άκρες των πτερύγων. Τα E8N έδρασαν την περίοδο του Β΄ Σινοϊαπωνικού Πολέμου, ενώ στον Β΄ Παγκόσμιο Πόλεμο ήταν γνωστά στους Συμμάχους με την ονομασία αναφοράς «Dave».

 Το E8N αναπτύχθηκε για να αντικαταστήσει το ομόσταυλο E4N και ήταν σχεδιαστικά εξέλιξή του. Είχε μικρότερη πτερυγική επιφάνεια και υψηλότερο ουραίο σε σύγκριση με το E4N. Κατασκευάστηκαν επτά πρωτότυπα, υπό την εσωτερική ονομασία MS, το πρώτο εκ των οποίων πραγματοποίησε την παρθενική του πτήση το Μάρτιο του 1934. Αυτά αξιολογήθηκαν σε συγκριτικές δοκιμές έναντι των ανταγωνιστικών σχεδίων που παρουσίασαν οι Aichi και Kawanishi. Τον Οκτώβριο του 1935 η πρόταση της Nakajima, που πήρε την ονομασία «Αναγνωριστικό Υδροπλάνο Τύπου 95» , επελέγη στον διαγωνισμό και εντάχθηκε σε παραγωγή. Συνολικά κατασκευάστηκαν 755 αεροσκάφη από τη Nakajima και την Kawanishi, με τη παραγωγή να συνεχίζεται μέχρι το 1940. Με αεροσκάφη αυτού του τύπου ήταν εξοπλισμένες όλες οι κύριες μονάδες του ιαπωνικού στόλου, δεκαέξι καταδρομικά καθώς και πέντε υδροπλανοφόρα. Κατά τον Β΄ Σινοϊαπωνικό Πόλεμο χρησιμοποιήθηκε επίσης ως βομβαρδιστικό κάθετης εφόρμησης και ως αεροσκάφος κατάδειξης στόχων.Στις αρχές του 1941 ο Γερμανός Ναυτικός Ακόλουθος στην Ιαπωνία, Πάουλ Βένεκερ (Paul Wenneker) αγόρασε ένα E8N για να χρησιμοποιηθεί από το επιδρομικό Orion, γεγονός που το καθιστά το μοναδικό γερμανικό πλοίο που εξοπλίστηκε με ιαπωνικό αεροσκάφος. Όταν ξέσπασε ο Πόλεμος του Ειρηνικού, τα περισσότερα E8N είχαν αποσυρθεί σε δευτερεύοντες ρόλους ενώ στις κύριες μονάδες του στόλου αντικαταστάθηκαν από τα πιο σύγχρονα Aichi E13A και Mitsubishi F1M. Παρόλα αυτά ορισμένα παρέμειναν σε υπηρεσία με τον στόλο, για παράδειγμα στη ναυμαχία του Μίντγουεϊ ένα E8N του θωρηκτού Haruna πραγματοποίησε αναγνωριστικές αποστολές. E8N1 Αρχική έκδοση παραγωγής, με αστεροειδή κινητήρα Nakajima Kotobuki 2 Kai 1 των 580 hp.E8N2 Βελτιωμένη έκδοση με ισχυρότερο κινητήρα Nakajima Kotobuki Kai 2 των 630 hp. ΙαπωνίαΑεροπορική Υπηρεσία του Ιαπωνικού Αυτοκρατορικού ΝαυτικούΤαϊλάνδηΒασιλικό Ναυτικό της ΤαΪλάνδηςΓερμανίαΈνα αεροσκάφος για το επιδρομικό Orion. Francillon, R.J. Japanese Aircraft of the Pacific War. London:Putnam, 1970. (ISBN 0-370-00033-1). Πολυμέσα σχετικά με το θέμα Nakajima E8N στο Wikimedia Commons
Kyushu K10W

Το Kyushu K10W (συμμαχική ονομασία αναφοράς: «Oak») ήταν μονοκινητήριο εκπαιδευτικό αεροσκάφος το οποίο ενέταξε σε υπηρεσία η Αεροπορική Υπηρεσία του Ιαπωνικού Αυτοκρατορικού Ναυτικού στο δεύτερο μισό του Β΄ Παγκοσμίου Πολέμου.

 Το K10W σχεδιάστηκε από την εταιρεία Kyushu προκειμένου να καλυφθεί απαίτηση που αφορούσε στην ανάπτυξη ενός εκπαιδευτικού αεροσκάφους παρόμοιου με το North American NA-16, δύο υποδείγματα του οποίου είχαν αγοραστεί από τη Mitsubishi για λογαριασμό του Ναυτικού. Οι εργασίες ανάπτυξης άρχισαν τον Ιανουάριο του 1940 και το πρωτότυπο ήταν έτοιμο τον Απρίλιο του επόμενου έτους. Παρά τις ομοιότητες που είχε με τα σύγχρονά του Tachikawa Ki-55 και Mitsubishi Ki-51, η σχεδίαση της Kyushu αντιμετώπισε ζητήματα ευστάθειας και απώλειας στήριξης με συνέπεια να χρειαστεί η κατασκευή δεκαέξι αεροσκαφών προπαραγωγής για δοκιμές. Επίσης την περίοδο εκείνη η εταιρεία ανέπτυσσε επίσης τα αεροσκάφη Q1W και K11W τα οποία ήταν προγράμματα υψηλότερης προτεραιότητας. Εν τέλει η Kyushu κατασκεύασε μόλις εννέα K10W, πέραν των αεροσκαφών δοκιμών, πριν από τη μεταφορά της παραγωγής του K10W στην εταιρεία Nippon Hikoki το 1943. Η τελευταία κατασκεύασε 150 αεροσκάφη μέχρι την διακοπή της παραγωγής του τύπου αυτού τον Αύγουστο του 1944. Τα K10W1 δεν ήταν ιδιαίτερα αρεστά στους πιλότους, πιθανότατα εξαιτίας των προβλημάτων που αντιμετώπιζαν στον χειρισμό. Φαίνεται ότι δεν χρησιμοποιήθηκαν σε αποστολές καμικάζι στα καταληκτικά στάδια του πολέμου, ενώ αριθμός τέτοιων αεροσκαφών αξιοποιήθηκε για την ρυμούλκηση ιπτάμενων στόχων καθώς και για την γρήγορη μετάπτωση νέων πιλότων σε άλλους τύπους αεροσκαφών σε επιχειρησιακές μονάδες. Συγκρίσιμα αεροσκάφηCAC Wirraway North American BT-9 North American NA-16ΚατάλογοιΚατάλογος αεροσκαφών του Β' Παγκοσμίου Πολέμου Fletcher, David (1995). «Kyushu 10W1 Oak». Random Thoughts ("IPMS Canada") 17 (4): 82–83. Αρχειοθετήθηκε από το πρωτότυπο στις 2011-07-25. https://web.archive.org/web/20110725185416/http://www.ipmscanada.com/newrt.html. Ανακτήθηκε στις 8 September 2011. Hagedorn, Dan (1997). North American NA-16/AT-6/SNJ. North Branch, MN: Specialty Press. ISBN 978-0933424760. Starkings, Peter (2007). «From American Acorn to Japanese Oak». Arawasi (Asahi Process, Tokyo) (7): 26–31. http://www.arawasi.jp/. Ανακτήθηκε στις 8 September 2011. Πολυμέσα σχετικά με το θέμα Kyushu K10W στο Wikimedia Commons
Μπόσγουελ Ουίλιαμς

Ο Μπόσγουελ Ουίλιαμς (αγγλικά: Boswell Williams, 16 Μαΐου 1926 - 20 Ιουλίου 2014) ήταν πολιτικός από την Αγία Λουκία. Υπηρέτησε στο αξίωμα του Γενικού Κυβερνήτη του κράτους, το διάστημα 1980-1982.

 Εξελέγη βουλευτής στην εκλογική περιφέρεια Βιε Φορτ (Vieux Fort) και υπηρέτησε το διάστημα από το 1974 ως το 1979. Επιλέχθηκε για το αξίωμα του Γενικού Διοικητή από την Ελισάβετ Β΄ στις 19 Ιουνίου 1980. Αντικατέστησε το Σερ Άλεν Μοντγκόμερι Λιούις, πατέρα του πρώην πρωθυπουργού Βόαν Λιούις (Vaughan Lewis). Ο διορισμός του στο αξίωμα του Γενικού Κυβερνήτη (προσωρινός ως τις 16 Δεκεμβρίου του 1981) προκάλεσε αντιθέσεις από πλευράς αντιπολίτευσης. Αντιμετώπισε τη χειρότερη συνταγματική κρίση στην ιστορία της χώρας του μετά την άρνηση της πρότασης για τον προϋπολογισμό που είχε κάνει ο πρωθυπουργός Άλαν Λουίζι. Λιγότερο από δύο χρόνια από τότε που ανέλαβε στο αξίωμα, παραιτήθηκε στις 13 Δεκεμβρίου 1982.
Παύλος Πασχαλίδης

Ο Παύλος Πασχαλίδης είναι Έλληνας πρώην ποδοσφαιριστής, ο οποίος αγωνίστηκε ως επιθετικός κατά τις δεκαετίες του '50 και του '60 στις ομάδες του ΠΑΟΔ, του Άρη και του Παναιγιάλειου. Επίσης, είναι ο πρώτος παίκτης που πέτυχε γκολ στην Α' Εθνική για την ομάδα του Άρη.

 Ο Πασχαλίδης ξεκίνησε την καριέρα του στον ΠΑΟΔ, αγωνιζόμενος στα άκρα της επιθετικής γραμμής και μεταγράφηκε στον Άρη το καλοκαίρι του 1956. Έπαιξε για πρώτη φορά με την ομάδα των "κίτρινων" στις 7 Οκτωβρίου του 1956, όταν και σκόραρε το μοναδικό γκολ της ομάδας του στην ισοπαλία με τον Απόλλωνα Καλαμαριάς. Ακολούθησαν άλλα τέσσερα τέρματα για το πρωτάθλημα Θεσσαλονίκης, στο οποίο ο Άρης κατέλαβε την δεύτερη θέση πίσω από τον ΠΑΟΚ. Κατά την τελική φάση του πανελλήνιου πρωταθλήματος, αγωνίστηκε μόνο στα ματς του πρώτου γύρου, με τους "κίτρινους" να πραγματοποιούν μέτρια πορεία καταλαμβάνοντας την έβδομη θέση.Για το τοπικό πρωτάθλημα του 1958, ο Πασχαλίδης αγωνίστηκε σε μόλις δύο αγώνες, αλλά την επόμενη σεζόν έπαιξε συνολικά σε 27 ματς, σκοράροντας πέντε τέρματα και βοηθώντας τον Άρη να κατακτήσει το τελευταίο πρωτάθλημα Θεσσαλονίκης και την έκτη θέση στο πρωτάθλημα Ελλάδας.Ο Πασχαλίδης έγραψε ιστορία πετυχαίνοντας τα πρώτα γκολ του Άρη στην νεοσυσταθείσα Α' Εθνική, στην εκτός έδρας ισοπαλία με την Δόξα Δράμας στις 25 Οκτωβρίου 1959. Μέχρι το τέλος της σεζόν πέτυχε μόλις άλλα τρία τέρματα, λόγω ενός τραυματισμού του στα μέσα της χρονιάς. Τις δύο επόμενες περιόδους αγωνίστηκε ως βασικός αριστερός εξτρέμ της ομάδας και αναδείχθηκε σε πρώτο σκόρερ του Άρη, σκοράροντας επτά τέρματα το 1960-61 και άλλα εννέα το 1961-62. Στην τελευταία του χρονιά με την ομάδα των "κίτρινων" πέτυχε πέντε γκολ, βοηθώντας τον Άρη να αποφύγει τον υποβιβασμό στην δεύτερη κατηγορία. Το καλοκαίρι του 1963, μεταγράφηκε στον Παναιγιάλειο, όπου συνέχισε μέχρι το τέλος της καριέρας του μαζί με τον αδελφό του, Κώστα. Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6 Πασχαλίδης Παύλος | aris.re
Ferrari N.V.

Η Ferrari N.V. είναι ολλανδική εταιρεία χαρτοφυλακίου η οποία έχει υπό τον έλεγχό της τη Ferrari S.p.A.. Είναι εισηγμένη στο Χρηματιστήριο της Νέας Υόρκης (NYSE) όπως και στο δείκτη FTSE MIB του Χρηματιστηρίου του Μιλάνου (MTA).

 Στις 24 Μαΐου του 2013, η Ferrari S.p.A., η οποία το 1969 έγινε μέλος του ομίλου Fiat, εντάχθηκε στην ολλανδική εταιρεία «New Business Netherlands N.V.», η οποία τον Οκτώβριο του 2015 μετονομάστηκε σε «Ferrari N.V.» και είναι εισηγμένη στο Χρηματιστήριο της Νέας Υόρκης. Το Σεπτέμβριο του 2014, ανακοινώθηκε από τη Fiat Chrysler Automobiles (FCA), τον όμιλο που προέκυψε από τη συγχώνευση της Fiat S.p.A. και του oμίλου Chrysler, πως ο Λούκα Κορντέρο ντι Μοντετζέμολο μετά από 23 χρόνια, θα αποχωρούσε από την προεδρία μετά το πέρας των εορτασμών των 60 ετών της Ferrari στη Βόρεια Αμερική. Στη θέση του θα αναλάμβανε ο Σέρτζιο Μαρτσιόνε, ήδη Διευθύνων Σύμβουλος της FCA. Στις 21 Οκτωβρίου του 2015, το 10% του 90% των μετοχών της Ferrari N.V. που ανήκε στην FCA, ήταν εισηγμένες στη Wall Street με αρχική δημόσια προσφορά τα $52. Από τις 4 Ιανουαρίου του 2016, όπως ανακοινώθηκε στα τέλη Οκτώβρη του 2014, η Ferrari N.V. αποτελούσε ξεχωριστή ονότητα από την FCA, εισηγμένη στο Χρηματιστήριο του Μιλάνου με αρχική δημόσια προσφορά στα 43,44 ευρώ, που αντιστοιχεί σε κεφαλαιοποίηση 8.709.204.596 ευρώ, περνώντας έτσι υπό τον άμεσο έλεγχο της Exor. Επίσημος ιστότοπος
Αγία Σοφία Λάρισας

Η Αγία Σοφία είναι χωριό της τοπικής κοινότητας Δένδρων, της δημοτικής ενότητας και δήμου Τυρνάβου, της περιφερειακής ενότητας (τέως νομού) Λάρισας, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Τυρνάβου του νομού Λαρίσης, στο γεωγραφικό διαμέρισμα Θεσσαλίας. Μέχρι το 1927, ο οικισμός ονομαζόταν Οξιλάρ (Οκτσιλάρ).

 Η Αγία Σοφία είναι οικισμός στο βορειοκεντρικό τμήμα του νομού Λαρίσης. Βρίσκεται στην πεδινή περιοχή μεταξύ Λάρισας και Τυρνάβου και μεταξύ των μεγαλύτερων οικισμών Δένδρα και Πλατανούλια, σε μέσο σταθμικό υψόμετρο 90. Απέχει περίπου 13 χλμ. ΒΔ. της Λάρισας. Ο οικισμός εμφανίζεται διοικητικά το 1833 ως Οξιλάρ να προσαρτάται στον δήμο Τυρνάβου του νομού Λαρίσης. Το 1927 μετονομάστηκε σε Αγία Σοφία και το 1951 ορίστηκε έδρα της κοινότητας Δένδρων. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Δένδρων και προσαρτήθηκε στον δήμο Τυρνάβου. Η εκκλησία του Αγίου Ευθυμίου Εγκυκλοπαίδεια Πάπυρος Λαρούς Μπριτάννικα, εκδ. 1978, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Οργανισμός εκδόσεων «Ελλάδα», χάρτες (Βαρελάς) Google Earth eetaa.gr
Γιαν ντε Μπεν

Ο Γιαν ντε Μπεν (Jan de Baen, 20 Φεβρουαρίου 1633 – 1702) ήταν Ολλανδός ζωγράφος πορτρέτων που έζησε κατά τη διάρκεια της Ολλανδικής Χρυσής Εποχής . Ήταν μαθητής του ζωγράφου Γιάκομπ Μπάκερ στο Άμστερνταμ από το 1645 έως το 1648. Εργάστηκε για τον Κάρολο Β' της Αγγλίας στην περίοδο εξορίαε του από την Ολλανδία και, από το 1660 μέχρι τον θάνατό του, έζησε και εργάστηκε στη Χάγη . Τα πορτρέτα του ήταν δημοφιλή στην εποχή του και ζωγράφισε τους πιο διακεκριμένους ανθρώπους της εποχής του.

 Ο Γιαν ντε Μπεν γεννήθηκε στις 20 Φεβρουαρίου 1633 στο Χάαρλεμ της Ολλανδίας της Ολλανδικής Δημοκρατίας . Μετά το θάνατο των γονιών του, όταν ήταν παιδί, έζησε με τον θείο του Χίντερκ Πάιμαν(ς) (Hinderk Pyman ή Piemans) στο Έμντεν. Ο Γιαν ντε Μπεν πήρε τα πρώτα του μαθήματα ζωγραφικής από τον θείο του, ο οποίος ήταν και ο ίδιος ζωγράφος. Από το 1645 έως το 1648 έζησε στο Άμστερνταμ, όπου ήταν μαθητής του ζωγράφου Γιάκομπ Μπάκερ. Αφού ολοκλήρωσε την εκπαίδευσή του, εργάστηκε για την εξόριστη αυλή του Καρόλου Β' της Αγγλίας, αλλά μετά την Αγγλική Αποκατάσταση του 1660 δεν ακολούθησε τον προστάτη του, αλλά μετακόμισε στη Χάγη, όπου εργάστηκε ως ζωγράφος πορτρέτων για το υπόλοιπο της ζωής του. Ο Εκλέκτορας του Βρανδεμβούργου του ζήτησε να εργαστεί στην Αυλή του στο Βερολίνο, αλλά εκείνος αρνήθηκε αυτή την πρόσκληση. Ήταν δάσκαλος του γιου του, του ζωγράφου Γιάκομπους ντε Μπεν , και των μαθητών του Γιόχαν Φρίντριχ Μπόντεκερ, Ντένυς Χοντάιν, Χέντρικ φαν Λίμπορχ, Νικολάες φαν Ράφενστέυν, Πέτρο φαν Ράις, Γιαν φαν Σβέελ και Γιοχάννες Φόλλεφενς. Απεβίωσε το 1702 γύρω στα 69α γενέθλιά του και κηδεύτηκε στη Χάγη στις 8 Μαρτίου 1702 Στο βιογραφικό του Γιαν ντε Μπεν, ο Χαουμπράκεν ισχυρίζεται ότι δίδαξε στον γιο του Γιάκομπους να ζωγραφίζει, αλλά αυτός απεβίωσε σε ηλικία 27 ετών. Τα πορτρέτα του ήταν δημοφιλή στην εποχή του και ζωγράφισε τους πιο διακεκριμένους ανθρώπους της εποχής του. Ζωγράφισε τον πολιτικό Κορνέλις ντε Βιτ και τον αδελφό του, σημαντική πολιτική μορφή της χώρας, Γιόχαν ντε Βιτ ζωντανούς και μετά θάνατον. Απεικόνισε τον Μεγάλο Δούκα της Τοσκάνης και τον βασιλιά Γουλιέλμο Γ' της Αγγλίας . Εκτός από πορτρέτα, ζωγράφισε επίσης αστικά τοπία, ιστορικούς πίνακες και ρωπογραφίες . Το γερμανικό Meyers Konversations-Lexikon (1885–1892) αναφέρει ότι η μεγάλη του φήμη κατά τη διάρκεια της ζωής του δεν δικαιολογούνταν από τις «χωρίς χαρακτήρα, άκαμπτους και μη ελκυστικά χρωματισμένους πίνακές του». Ζωγραφική της ολλανδικής Χρυσής Εποχής Κατάλογος Ολλανδών ζωγράφων
Στάδιο Τζαπόμα

Το Στάδιο Τζαπόμα (αγγλικά: Japoma Stadium) είναι στάδιο πολλαπλών χρήσεων στην περιοχή Τζαπόμα της Ντουάλα στο Καμερούν. Έχει χωρητικότητα 50.000 θεατών. Το αθλητικό συγκρότημα που βρίσκεται το στάδιο διαθέτει γήπεδα ποδοσφαίρου, καλαθοσφαίρισης, χειροσφαίρισης, ποδοσφαίρου σάλας, πετοσφαίρισης και αντισφαίρισης, καθώς και πισίνα ολυμπιακών διαστάσεων 8 λωρίδων, συνεδριακά κέντρα, εμπορικά κέντρα, πολυτελές ξενοδοχείο και χώρο στάθμευσης. Επίσης, το στάδιο διαθέτει ταρτάν στίβου.Το Στάδιο Τζαπόμα κόστισε περίπου 232 εκατομμύρια δολάρια ΗΠΑ, με το 85% του έργου να χρηματοδοτείται από την Türk Eximbank.Στο στάδιο διεξήχθησαν αγώνες για το Κύπελλο Εθνών Αφρικής 2021.

 Η κατασκευή του σταδίου ξεκίνησε στις 21 Φεβρουαρίου 2017, με το σχέδιο χρονοδιαγράμματος να όριζε την ολοκλήρωση του σταδίου εντός 20 μηνών.Οι χώροι και το σχέδιο έχουν σχεδιαστεί από τη βρετανική ομάδα της AECOM Sports. Η διαχείριση των έργων έχει ανατεθεί στο Leonardo Cameroun sarl, το οποίο ανήκει στην ιταλική μελέτη Leonardo srl, του αρχιτέκτονα Σαλβατόρε Ρε.Στις 11 Σεπτεμβρίου 2019, η Κατασκευαστική Βιομηχανία Yenigün είπε ότι το στάδιο αναμένεται να ολοκληρωθεί στις 30 Νοεμβρίου 2019. Αθλητικό συγκρότημα Τζαπόμα στις παραδόσεις χειροτεχνίας του Καμερούν ενόψει του Κυπέλλου Εθνών ENGINEERING NEWS Η AECOM μειώνει τη σχεδίαση και την κατασκευή γηπέδου σε ρεκόρ δύο ετών στη Τζαπόμα Βιώσιμη κληρονομιά ο στόχος για το μινιμαλιστικό αθλητικό συγκρότημα του Καμερούν Japoma Sport Complex - Leonardo srl